RESOLUCIÓN do 29 de decembro de 2017 pola que se dá publicidade das axudas concedidas ao abeiro da Orde do 29 de marzo de 2017 pola que se establecen as bases reguladoras das axudas para a creación de empresas para os agricultores mozos.
Consellería do Medio Rural — III. Outras disposicións — 12/01/2018

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17, punto b, da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e o crédito orzamentario a que se imputen, a finalidade da subvención, o beneficiario e a cantidade concedida.
De conformidade tamén co establecido no artigo 18, punto 3, da Orde de 29 de marzo de 2017 pola que se convocan as citadas axudas, as resolucións de concesión ou denegación da axuda serán obxecto de publicación de conformidade co disposto no artigo 45 da Lei 39/2015, do 1 de outubro, do procedemento administrativo común das administracións públicas, e esta publicación producirá os efectos da notificación. Segundo o artigo 45 da Lei 39/2015, a publicación dun acto deberá conter os mesmos elementos que o artigo 40.2 da dita lei exixe respecto as notificacións. Nos supostos de publicacións de actos que conteñan elementos comúns, poderanse publicar de forma conxunta os aspectos coincidentes, especificándose soamente os aspectos individuais de cada acto.
Na súa virtude, a Dirección Xeral de Gandaría, Agricultura e Industrias Agroalimentarias, por delegación de la conselleira,
Publicar no
Diario Oficial de Galicia
as axudas concedidas ao abeiro da Orde do 29 de marzo de 2017 pola que se convocan para o ano 2017 as axudas para a creación de empresas para os agricultores mozos, que figuran como anexo nesta resolución.
Santiago de Compostela, 29 de decembro de 2017
Convocatoria: Orde do 29 de marzo de 2017 pola que se establecen as bases reguladoras das axudas para o apoio aos investimentos nas explotacións agrícolas, para a creación de empresas para os agricultores mozos e para a creación de empresas para o desenvolvemento de pequenas explotacións, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural de Galicia 2014-2020, e se convocan para o ano 2017 (DOG núm. 64, do 29 de marzo de 2017).
Aplicación orzamentaria: 13.03.712B.772.0 (CP 2016 00183).
Finalidade: creación de empresas para os agricultores mozos.
Os/as interesados/as solicitaron unha axuda para a creación de empresas para agricultores mozos, solicitude que iniciou os expedientes sobre os cales, con data do 26 de decembro de 2017, emitiron informe favorable os departamentos territoriais da Consellería do Medio Rural. A proposta de aprobación foi aceptada pola Dirección Xeral de Gandaría, Agricultura e Industrias Agroalimentarias.
Consideracións legais e técnicas:
I) Orde do 29 de marzo de 2017 pola que se establecen as bases reguladoras das axudas para o apoio aos investimentos nas explotacións agrícolas, para a creación de empresas para os agricultores mozos e para a creación de empresas para o desenvolvemento de pequenas explotacións, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural de Galicia 2014-2020, e se convocan para o ano 2017.
II) Lei 9/2007, do 13 de xuño, de subvencións de Galicia.
III) Decreto 11/2009, do 8 de xaneiro, polo que se aproba o Regulamento da Lei 9/2007.
IV) Orde do 17 de novembro de 2015 sobre delegación de competencias na directora xeral de Gandaría, Agricultura e Industrias Agroalimentarias.
De acordo con todo o indicado, e vista a proposta do 26 de decembro de 2017, da Dirección Xeral de Gandaría, Agricultura e Industrias Agroalimentarias,
Aprobar con data 29 de decembro de 2017, para os solicitantes propostos, a axuda nas condicións sinaladas na dita proposta.
Contra esta resolución cabe interpor potestativamente recurso de reposición ante a conselleira do Medio Rural, no prazo dun mes, contado a partir do día seguinte ao da súa notificación, de conformidade co establecido nos artigos 112, 123 e 124 da Lei 39/2015, do 1 de outubro, do procedemento administrativo común das administracións públicas, ou directamente recurso contencioso-administrativo ante o órgano xurisdicional contencioso-administrativo competente, no prazo de dous meses, contados a partir do día seguinte ao da súa notificación, de acordo co previsto na Lei 29/1998, do 13 de xullo, reguladora da xurisdición contencioso-administrativa.
Esta axuda está cofinanciada nun 2.5 % pola Administración xeral do Estado, nun 22.5 % pola Xunta de Galicia e nun 75 % polo fondo Feader, no marco do Programa de desenvolvemento rural de Galicia para o período 2014-2020, dentro da medida 6, Desenvolvemento de explotacións agrícolas e empresas, submedida 6.1, Axudas destinadas á creación de empresas para os agricultores mozos.
O transcurso dos 9 meses desde a notificación da concesión da axuda, prazo establecido para o inicio das actuacións incluídas no plan empresarial, sen a correspondente acreditación e solicitude de pagamento comportará, tras o preceptivo requirimento, a perda do dereito ao cobramento da subvención. O mesmo ocorre coa correcta execución do plan e a realización das actuacións descritas nel, que incrementan o importe da axuda base, aos 24 meses desde a instalación do agricultor mozo e a presentación da documentación acreditativa; neste caso pode supor a exixencia do reintegro e demais responsabilidades establecidas na Lei de subvencións de Galicia. Ao mesmo tempo, tamén suporá a perda do dereito ao cobramento da axuda o non mantemento do número das UTA, incluídas as contratadas como emprego adicional, ou o feito de non acadar a puntuación mínima exixida para a aprobación (establecida en 10 puntos) no momento da solicitude de pagamento da axuda.
Así mesmo, lémbraselle que os compromisos adquiridos pola concesión desta axuda rematan una vez transcorridos 5 anos desde a data de instalación do agricultor mozo.
Beneficiarios/as e subvención: